CELEX: 32022D0668
Language: ga
Date: 2022-04-21 00:00:00
Title: Cinneadh (CBES) 2022/668 ón gComhairle an 21 Aibreán 2022 lena leasaítear Cinneadh (CBES) 2021/2032 maidir le beart cúnaimh faoin tSaoráid Eorpach Síochána chun tacú le haonaid mhíleata arna gcur faoi oiliúint ag misean oiliúna an Aontais Eorpaigh i Mósaimbíc

22.4.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 121/44
               
            
         CINNEADH (CBES) 2022/668 ÓN gCOMHAIRLE
         an 21 Aibreán 2022
         lena leasaítear Cinneadh (CBES) 2021/2032 maidir le beart cúnaimh faoin tSaoráid Eorpach Síochána chun tacú le haonaid mhíleata arna gcur faoi oiliúint ag misean oiliúna an Aontais Eorpaigh i Mósaimbíc
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 28(1) agus Airteagal 41(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 19 Samhain 2021, ghlac an Chomhairle Cinneadh (CBES) 2021/2032 (1), lenar bunaíodh beart cúnaimh ag a bhfuil méid tagartha airgeadais EUR 40 000 000 (“méid tagartha airgeadais”) atá beartaithe chun trealaimh nár ceapadh chun fórsa marfach a sholáthar agus soláthairtí a chur ar fáil d’aonaid fhórsaí armtha Mhósaimbíc a chumhdach, fórsaí atá le hoiliúint ag Misean Oiliúna an Aontais Eorpaigh i Mósaimbíc (EUTM Mhósaimbíc).
                  
               
                     (2)
                  
                  
                     Is leor an méid tagartha airgeadais chun trealamh nár ceapadh chun fórsa marfach a sholáthar agus soláthairtí dá dtagraítear in Airteagal 1(3) de Chinneadh (CBES) 2021/2032 a chur ar fáil do 5 aonad as 11 aonad d’fhórsaí armtha Mhósaimbíc atá le cur faoi oiliúint ag EUTM Mhósaimbíc le linn na tréimhse 2021 go 2023. Chun aghaidh a thabhairt ar riachtanais na sé aonad atá fágtha, ba cheart an méid tagartha airgeadais a mhéadú le EUR 45 000 000.
                  
               
                     (3)
                  
                  
                     Ba cheart, dá bhrí sin, Cinneadh (CBES) 2021/2032 a leasú dá réir,
                  
               TAR ÉIS AN CINNEADH SEO A GHLACADH
         
            Airteagal 1
            leasaítear Cinneadh (CBES) 2021/2032 mar a leanas:
            
                        (1)
                     
                     
                        in Airteagal 1, cuirtear an méid a leanas in ionad mhír 4:
                        
                           “4.   Ar feadh tréimhse 36 mhí ó dháta thabhairt i gcrích an chonartha idir an Riarthóir um Bearta Cúnaimh ag gníomhú dó mar oifigeach údarúcháin agus an t-eintiteas dá dtagraítear in Airteagal 4(2) i gcomhréir le hAirteagal 32(2), pointe (a), de Chinneadh (CBES) 2021/509 a mhairfidh an Beart Cúnaimh.”;
                        
                     
                  
                        (2)
                     
                     
                        in Airteagal 2, cuirtear an méid a leanas in ionad mhír 1:
                        
                           “1.   EUR 85 000 000 a bheidh sa mhéid tagartha airgeadais atá beartaithe chun an caiteachas a bhaineann leis an mBeart Cúnaimh a chumhdach.”.
                        
                     
                  
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 21 Aibreán 2022.
            
               
                  Thar ceann na Comhairle
               
               
                  An tUachtarán
               
               J.-Y. LE DRIAN
            
         
         
            (1)  Cinneadh (CBES) 2021/2032 ón gComhairle an 19 Samhain 2021 maidir le beart cúnaimh faoin tSaoráid Eorpach Síochána chun tacú le haonaid mhíleata arna gcur faoi oiliúint ag misean oiliúna AE i Mósaimbíc (IO L 415, 22.11.2021, lch. 25).